
ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 7 (1) 

Παράταση θητείας Ερανικής Επιτροπής για την ανέγερση 

προτομής του Στρατηγού Φιλοποίμενος του Μεγαλο- 

πολίτη στο Δήμο Μεγαλοπόλεως. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) των άρθρων 122-126 του Αστ. Κώδικα. 

β) του Ν. 5101/31. 

γ) το από 2.6.88 Π.Δ/γμα που δημοσιεύθηκε στο ΦΕΚ 
412/21.6.88 τ.β' με το οποίο συγκροτήθηκε Ερανική Επι¬ 
τροπή για την ανέγερση προτομής του Στρατηγού Φιλο- 
ποίμενος του Μεγαλοπολίτη στο Δήμο Μεγαλοπόλεως. 

δ) Το αρ. 383/29.12.92 Π.Δ/γμα (ΦΕΚ 209/92 τ.Α') 
που ανασυγκροτήθηκε και παρατάθηκε η θητεία της 
Εραν. Επιτροπής μέχρι 31.12.95. 

2. Την από 12.12.95 αίτηση της Ερανικής Επιτρο¬ 
πής. 

3. Την αρ. ΔΥ3α/987/28.9.95 (ΦΕΚ 826/Β/29.9.95 
απόφαση ανάθεσης αρμοδιοτήτων στους Υφυπουργούς 
Υγείας και Πρόνοιας Νικ. Φαρμάκη και Εμ. Σκουλάκη. 

Με πρόταση του Υφυπουργού Υγείας και Πρόνοιας, 
αποφασίζουμε: 

Αρθρο μόνο 

Παρατείνουμε μέχρι 31 Δεκεμβρίου 1998 τη θητεία της 
Ερανικής Επιτροπής, που συγκροτήθηκε με το από 2.6.88 
Π. Δ/γμα (ΦΕΚ 412/21.6.88 τ.Β'), όπως αυτό ισχύει σή¬ 


μερα, για τη ν ανέγερση προτομής του Στρατηγού Φιλοποί- 
μενος του μεγαλοπολίτη στο Δήμο Μεγαλοπόλεως. 

Στον Υφυπουργό Υγείας Πρόνοιας αναθέτουμε τη δη¬ 
μοσίευση και εκτέλεση του παρόντος Π.Δ/τος. 

Αθήνα, 27 Δεκεμβρίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

ΕΜΜ. ΣΚΟΥΛΑΚΗΣ 

• -♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 8 (2) 

Χορήγηση οικονομικής ενισχύσεως σε ορισμένες κατηγο¬ 
ρίες ναυτικών λόγω εορτών Χριστουγέννων 1995. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των άρθρων 4 (παρ. 1 εδ, ιγ> και 5 του Ν. 6002/1934 
«Περί προστασίας των ανέργων εργατών θαλάσσης και 
των οικογενειών αυτών (Α’ 37) όπως συμπληρώθηκαν και 
αντικαταστάθηκαν αντίστοιχα με το άρθρο 1 του ΑΝ 113/ 
1936 «Περί ουμπληρώσεως του Ν. 6002 κλπ» (Α 398) και 
το άρθρο 5 του Ν. 318/1976 «Περί συστάσεως οργανικών 
θέσεων του επιστημονικού και βοηθητικού Υγειονομικού 
προσωπικού του Οικου Ναύτου» (Α' 111). 

β. Του άρθρου 29Α του Ν. 1558/1985 (Α 137) το οποίο 
προαετέθη με το άρθρο 27 του Ν. 2081 /1992 (Α' 154). 

2. Την αριθμ. 4404/38/25.10.95 πρόταση του Διοικητι¬ 
κού Συμβουλίου του Οίκου Ναύτου (ΔΣΟΝ). 

3. Την αριθμ. 323/5.12,95 γνωμοδότηση του Συμβου¬ 
λίου Εμπορικού Ναυτικού. 

4. Το γεγονός ότι το παρόν Διάταγμα θα προκαλέσει δα¬ 
πάνη δραχμών εξήντα πέντε εκατομμυρίων (65,000.000) 
η οποία θα καλυφθεί εξ ολοκλήρου από τις εγγεγραμμέ¬ 
νες στον ΚΑΕ 0652 του προϋπολογισμού εξόδων του Οί¬ 
κου Ναύτου, οικονομικής χρήσεως 1995, πιστώσεις. 

5 Την αριθμ. 667/1995 γνωμοδότηση του Συμβουλίου 
της ΕπικρατεΙας με πρόταση του Υπουργού Εμπορικής 
Ναυτιλίας, αποφασίζουμε: 

Αρθρο 1 

Με την ευκαιρία των εορτών των Χριστουγέννων 1995 
παρέχεται έκτακτη οικονομική ενίσχυση, υπό μορφή βοη- 





βήματος, στις κατά τις διατάξεις του παρόντος κατηγορίες 
ανέργων ναυτικών από το Κεφάλαιο Ανεργίας και Ασθέ¬ 
νειας Ναυτικών. 

Το ύφος αυτής καθορίζεται εις: 

(α) Δραχμές εικοσιπένε χιλιάδες (25.000) για τους άγα¬ 
μους και τις άγαμες. 

(β) Δραχμές σαράντα χιλιάδες (40.000) για τους έγγα¬ 
μους ή έγγαμες ή έχοντες οικογενειακά βάρη από παιδιά. 

Αρθρο 2 

1. Την οικονομική ενίσχυση του άρθρου 1 του παρόντος 
δικαιούνται να λάβουν οι ναυτικοί που πληρούν τις εξής 

προϋποθέσεις: . . „ 

(α) Έχουν συνολική θαλάσσια υπηρεσία μεγαλύτερη 
από πέντε (5) χρόνια, από την οποία δέκα οκτώ (18) μήνες 
τουλάχιστον μέσα στην τελευταία, πριν από την 25η Δε¬ 
κεμβρίου 1995, τριετία ή είκοσι τέσσερις (24) μήνες συ¬ 
νολική θαλάσσια υπηρεσία κατά την τελευταία, πριν από 
την 25η Δεκεμβρίου 1995, τετραετία. 

(β) Έχει μεσολαβήσει, από την τελευταία απόλυσή τους 
και μετά την εξάντληση του χρόνου κανονικής αδείας που 
δικαιούνται και μέχρι την 25η Δεκεμβρίου 1995, χρονικό 
διάστημα όχι μικρότερο από τριάντα (30) ημέρες. 

(γ) Είναι εγγεγραμμένοι στους καταλόγους ανέργων του 
ΓΕΝΕ από την 25 Νοεμβρίου 1995 και ενωρίτερα και 
έχουν κάρτα ανεργίας. 

(δ) Δεν παίρνουν σύνταξη ή δώρο από την πλοιοκτήτρια 
εταιρεία ή βοήθημα οποιοσδήποτε άλλης μορφής, κατά το 
χρόνο της καταβολής, πλην των περιπτώσεων των επιδο¬ 
μάτων ασθενείας και ανεργίας του άρθρου 19 παρ. 2 του 
Π.Δ. 894/81 (Α' 226) και των άρθρων 1 και 8 του Π.Δ. 
272/82 (Α' 48) αντίστοιχα και δεν προστατεύονται από το 
Ίδρυμα Κοινωνικών Ασφαλίσεων (ΙΚΑ) ή άλλο Δημόσιο 

Ασφαλιστικό φορέα. _/ 

(ε) Δεν έχουν επιδοθεΐ σε άλλη βιοποριστική απασχο- 
ληση μετά την αναγραφομένη στο ναυτικό τους φυλλάδιο 
τελευταία απόλυση ή την αναγραφομένη στο διαβατήριό 
τους ημερομηνία εισόδου στη χώρα. 

Η συνδρομή των προϋποθέσεων των εδαφίων (α), (β) 
και (γ) ελέγχεται με το ναυτικό φυλλάδιο, και το διαβατή¬ 
ριο του δικαιούχου. Η συνδρομή των προϋποθέσεων των 
εδαφίων (δ) και (ε) ελέγχεται από το φωτοαντίγραφο του 
εκκαθαριστικού σημειώματος της Εφορίας, του δικαιού¬ 
χου, για το 1994. 

Επικυρωμένα από τον Ο.Ν. φωτοαντίγραφα δικαιολογη- 
τικών φυλάσσονται στο φάκελλο του δικαιούχου ναυτι- 

κοΰ. , 

2. Την Οικονομική ενίσχυση του άρθρου 1 του παρόντος 

δικαιούνται να λάβουν επίσης οι κατωτέρω κατηγορίες 

ανέργων ναυτικών: 

(α) Ναυτικοί που δεν μπορούν να εργασθουν γιατί πα¬ 
σχουν από χρόνια νοσήματα, εφ’ όσον έχουν πάνω από 

οκτώ (8) χρόνια θαλάσσια υπηρεσία. 

(β) Ναυτικοί άνεργοι εγγεγραμμένοι στο ΓΕΝΕ, που 
απολύθηκαν από τις τάξεις των Ενόπλων Δυνάμεων μετά 
την 30η Ιουνίου 1995 και μέχρι την 25η Δεκεμβρίου 1995, 
εφ’ όσον έχουν τουλάχιστον δύο (2) χρόνια συνολική θα¬ 
λάσσια υπηρεσία. 

(γ) Ναυτικοί άνεργοι εγγεγραμμένοι στο ΓΕΝΕ, που επι¬ 
δοτήθηκαν κατά τις διατάξεις του ΠΔ 272/82 όπως τρο¬ 
ποποιήθηκε με το Π.Δ. 49/83 για ένα εξάμηνο τουλάχι¬ 
στον μετά την 1η ίανουαρίου 1995 και δεν ναυτολογήθη¬ 
καν από τότε περισσότερο από ένα (1) μήνα. 

(δ) Ναυτικοί χανσενικοί που νοσηλεύονται σε Νοσοκο- 


μείο Λοιμωδών Νόσων ή παραμένουν στο σπίτι τους. 
Αρθρο 3 

1. Για τον υπολογισμό της αναφερόμενης στο άρθρο 2 
του παρόντος συνολικής θαλάσσιας υπηρεσίας υπολογί¬ 
ζεται η κτηθείσα υπηρεσία: 

I) Σε πλοία με Ελληνική Σημαία. 

II) Σε πλοία με ξένη Σημαία συμβεβλημένα με το Ναυ¬ 
τικό Απομαχικό Ταμείο (ΝΑΤ). 

III) Σε πλοία με ξένη Σημαία μη συμβεβλημένα με το 
Ναυτικό Απομαχικό Ταμείο (ΝΑΤ) εφ’ όσον έχει εξαγορα- 
σθεί νόμιμα η υπηρεσία για το ΝΑΤ. 

2. Το χρονικό διάστημα κατά το οποίο ο ναυτικός νοση¬ 
λεύτηκε σε Κλινική ή Νοσοκομείο, με δαπάνες του Οίκου 
Ναύτου ή του πλοιοκτήτη υπολογίζεται ως θαλάσσια υπη¬ 
ρεσία για τον σκοπό του παρόντος Προεδρικού Διατάγμα- 

°3. Δεν προσμετράται ως χρόνος θαλλάσιας Υπηρεσίας, 
η Υπηρεσία που διανύθηκε σε παροπλισμένα πλοία που 
δεν τηρούσαν ναυτολόγιο. 

Κατά τον υπολογισμό της θαλάσσιας Υπηρεσίας και της 
ανεργίας ο μήνας υπολογίζεται σε τριάντα (30) ημέρες, 
όωπς ορίζει η περίπτωση 18 του άρθρου 1 του ΠΔ 894/81, 
τελευταία δε απόλυση λογίζεται η ημερομηνία μέχρι την 
οποία ο ναυτικός δικαιούται να λάβει αποζημίωση ή μισθό 
κατά τα άρθρα 62,66 και 75 του Κώδικα Ιδιωτικού Ναυτι¬ 
κού Δικαίου (ΚΙΝΔ). 

’Αρθρο 4 

Για τον χαρακτηρισμό σαν χρόνιου, του νοσήματος των 
ναυτικών του εδαφίου (α) της παραγράφου 2 του άρθρου 2 

του παρόντος αρμόδιοι είναι: 

(α) Η Κεντρική Υπηρεσία του Οίκου Ναύτου Πειραιά, για 
τις περιοχές αρμοδιότητος Οίκου Ναύτου ΑΘΗΝΩΝ-ΠΕΙ- 
ΡΑΙΩΣ και τέως Διοικήσεως Πρωτευούσης. 

(β) Οι έμμισθοι ιατροί του Οίκου Ναύτου, για τις περιο¬ 
χές αρμοδιότητος Επαρχιακών Παραρτημάτων Οίκου 

Ναύτου. . . 

(γ) Οι ιατροί του πλησιέστερου στον δικαιούχο Δημοσίου 

Νοσοκομείου, για τις υπόλοιπες περιοχές. 

Άρθρο 5 

Η οικονομική ενίσχυση του άρθρου 1 θα καταβληθεί 
στους δικαιούχους, εντός ανατρεπτικής προθεσμίας 20 
εργασίμων ημερών αρχομένης από την επομένη της δημο- 
αιεύσεως του παρόντος, εφόσον προσέλθουν οι ίδιοι προ¬ 
σωπικά στον Οίκο Ναύτου Πειραιά ή στα κατά τόπους Κε¬ 
ντρικά Λιμεναρχεία, Λιμεναρχεία, Υπολιμεναρχεία και λοι¬ 
πές Λιμενικές Αρχές, στις οποίες εδρεύουν Παραρτήματα 

Οίκου Ναύτου, . 1|Γ . 

Νόμιμες εξουσιοδοτήσεις γίνονται δεκτές μόνο με 
έγκριση του Προϊσταμένου της Αρχής, η οποία καταβάλλει 
την έκτακτη οικονομική ενίσχυση και μόνον εφ’ όσον δι¬ 
καιολογείται η αδυναμία του δικαιούχου να προσέλθει ο 
ίδιος λόγω ασθενείας. 

Αρθρο 6 

Κατά την καταβολή της οικονομικής ενίσχυσης πλην της 
περίπτωσης των χανσενικών ναυτικών του εδαφίου δ της 
παρ. 2 του άρθρου 2 του παρόντος, καταχωρείται, από την 
Αρχή που πληρώνει ειδική πράξη στο φυλλάδιο του ναυτι¬ 
κού, και ο δικαιούχος υπογράφει σχετική απόδειξη. 

Αν ο δικαιούχος δεν γνωρίζει να υπογράφει, η πληρωμή 
γίνεται μπροστά σε δυο μάρτυρες, που υπογράφουν την 

απόδειξη, αντί του δικαιούχου. 

Στον Υπουργό Εμπορικής Ναυτιλίας, αναθέτουμε την 
δημοσίευση και εκτέλεση του παρόντος Διατάγματος. 

Αθήνα, 5 Ιανουάριου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

0 ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΚΑΤΣΊ ΦΑΡΑΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 9 (3) 

Διατάξεις που αφορούν στα Τοπικά κλιμάκια Επιθεώρησης 
Πλοίων. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχουμε υπόψη: 

1. Τις διατάξεις του άρθρου 5 παρ. 1 του ν. 4473/1965 
«περί ελέγχου της ναυσιπλοιϊας, Επιθεωρήσεως Εμπορι¬ 
κών Πλοίων και άλλων τινών διατάξεων» (Α 102). 

2. Τις διατάξεις των άρθρων 2 παρ. 1,35 παρ. 1 και 36 
παρ. 2 του ν.δ. 187/1973 «περί Κώδικος Δημοσίου Ναυτι¬ 
κού Δικαίου» (Α 261). 

3. Τις διατάξεις του άρθρου 36 του π.δ. 259/1988 «Ορ¬ 
γανισμός Υπουργείου Εμπορικής Ναυτιλίας» (Α' 117). 

4. Τις διατάξεις του άρθρου 29 Α του ν. 1558/1985 (Α 
137), «Κυβέρνηση και Κυβερνητικά όργανα» το οποίο έχει 
προστεθεί με το άρθρο 27 του ν. 2081/1992 (Α 154) 
«Ρύθμιση του θεσμού των Επιμελητηρίων, τροποποίηση 
των διατάξεων του Ν. 1712/1987 για τον εκσυγχρονισμό 
των επαγγελματικών οργανώσεων των εμπόρων, βιοτε- 
χνών και λοιπών επαγγελματιών και άλλες διατάξεις». 

5. Το γεγονός ότι από τις διατάξεις του παρόντος προε¬ 
δρικού διατάγματος δεν προκαλείται δαπάνη, σε βάρος 
του κρατικού προϋπολογισμού. 

6. Την αριθ. 321/12.9.95 γνωμοδότηση του Συμβου¬ 
λίου Εμπορικού Ναυτικού. 

7. Την 670/14.12.1995 γνωμοδότηση του Συμβουλίου 
Επικράτειας, μετά από πρόταση του Υπουργού Εμπορικής 
Ναυτιλίας, αποφασίζουμε: 

Αρθρο 1 
Ορισμοί 

Κατά την εφαρμογή του παρόντος διατάγματος νοείται: 

1. ΔΕΕΠ: Η Διεύθυνση Ελέγχου Εμπορικών Πλοίων του 
ΥΕΝ που έχει έδρα στον Πειραιά. 

2. ΤΚΕΠ: Τα Τοπικά Κλιμάκια Ειθεώρησης Πλοίων και 
Βοηθητικών Ναυπηγημάτων, που συγκροτούν οι Λιμενικές 
Αρχές. 

3. Πλοίο: Κάθε σκάφος ολικής χωρητικότητος ανώτε¬ 
ρης των 5 κόρων και ολικού μήκους πάνω από 6 μέτρα, 
προορισμένο να μετακινείται στο νερό, για μεταφορά προ¬ 
σώπων ή πραγμάτων, ρυμούλκηση, επιθαλάσσια αρωγή, 
αλιεία, αναψυχή, επιστημονικές έρευνες ή άλλο σκοπό. 

4. Επιβατηγό πλοίο: Κάθε πλοίο που έχει τη δυνατότητα 
να μεταφέρει περισσότερους από δώδεκα (12) επιβά¬ 
τες. 

5. Φορτηγό πλοίο: Κάθε πλοίο που δεν είναι επιβατηγό, 

6. Τουριστικό πλοίο: Κάθε πλοίο απασχολούμενο στην 
εκτέλεση κυκλικών πλόων θαλάσσιας περιήγησης και 
αναψυχής, το οποίο έχει μεταφορική ικανότητα το πολύ 
μέχρι είκοσι πέντε (25) επιβάτες (π.δ. 917/79). 

7. Βοηθητικό ναυπήγημα: Κάθε πλωτό κατασκεύασμα 


ανεξάρτητα από τη χωρητικότητά του, προορισμένο να 
χρησιμοποιείται σε σταθερή παραμονή, συνήθως μέσα σε 
λιμάνι ή όρμο, για βοηθητικούς σκοπούς της ναυτιλίας, 
(πλωτές δεξαμενές, πλωτές αποβάθρες, πλωτοί γερανοί, 
βυθοκόροι, φαρόπλοια, πλωτές εξέδρες κλπ). 

8. Ολικό μήκος: Το μήκος μεταξύ των πλέον εξωτερικών 
άκρων της πλώρης και της πρύμνης χωρίς να λαμβάνεται 
υπόψη τυχόν πηδάλιο, πρόβολος ή περίζωμα που εξέχει. 
Μετριέται σε ευθεία παράλληλη με την τρόπιδα (γραμμή 
βάσης, γραμμή σχεδίασης). 

9. ΠΓΕ: Το Πρωτόκολλο Γενικής Επιθεώρησης που εκ- 
δίδεται από τη ΔΕΕΠ ή τη Λιμενική Αρχή με το οποίο πι¬ 
στοποιείται ότι, το πλοίο ή το βοηθητικό ναυπήγημα, επι¬ 
θεωρήθηκε σύμφωνα με τους Κανονισμούς που ισχύουν 
και ανταποκρίνεται στις απαιτήσεις που αυτοί καθορίζουν 
για την κατηγορία του. 

10. Πλούς περιορισμένης έκτασης: Ο μικρής διάρκειας 
πλους μεταξύ Ελληνικών λιμένων που βρίσκονται μέσα 
στον ίδιο κόλπο ή συνεχόμενους κόλπους ή μέσα σε προα¬ 
σπισμένες εντός ή εκτός κόλπων θαλάσσιες περιοχές που 
πραγματοποιείται συνήθως κατά τη διάρκεια της ημέ¬ 
ρας. 

Στην κατηγορία αυτή περιλαμβάνονται ενδεικτικά οι 
πλόες από Πειραιά προς λιμένες Σαρωνικού και Αργολι- 
κού, από λιμένες εντός του Ν ή Β Ευβοίκού προς λιμένες 
Ν ή Β Ευβοϊκού μέχρι Βόλου, ή από λιμένες εντός Κοριν¬ 
θιακού προς λιμένες Κορινθιακού μέχρι Πάτρα. 

11. Πλους μικρής ακτοπλοΐας: Ο πλούς μικρής διάρ¬ 
κειας, μεταξύ Ελληνικών λιμένων κατά τον οποίο το πλοίο 
δεν απομακρύνεται από την πλησιέστερη ακτή πέραν των 
είκοσι (20) ναυτικών μιλιών (ν.μ.). 

Στην κατηγορία αυτή περιλαμβάνονται ενδεικτικά οι 
πλόες από Πειραιά προς Κυκλάδες, Β. Σποράδες, Ζά¬ 
κυνθο, Κεφαλλονιά, λιμένες Ακαρνανίας και Αμβρακικού 
προεκτεινόμενοι έστω μέχρι Κέρκυρα Πελοπόννησο ανα¬ 
τολικά του Ταινάρου. 

Αρθρο 2 

Τοπικά Όργανα της ΔΕΕΠ 

Τα συγκροτούμενα από τις Λιμενικές Αρχές εσωτερικού 
ΤΚΕΠ αποτελούν τα κατά τόπους όργανα της ΔΕΕΠ. 

Άρθρο 3 

Συγκρότηση ΤΚΕΠ 

1. Σε κάθε Κεντρικά Λιμεναρχείο, (πλην του Κεντρικού 
Λιμεναρχείου Πειραιά), Λιμεναρχείο και Υπολιμεναρχείο, 
συγκροτείται ΤΚΕΠ. 

2. Η συγκρότηση ή ανασυγκρότηση του ΤΚΕΠ γίνεται με 
απόφαση του Προϊσταμένου της Λιμενικής Αρχής, η οποία 
υποβάλλεται για έγκριση στη ΔΕΕΠ. Στην παραπάνω από¬ 
φαση, στην οποία καθορίζεται και η κατηγορία του ΤΚΕΠ, 
περιλαμβάνονται τα ονοματεπώνυμα των μελών του 
ΤΚΕΠ, η ειδικότητά τους και ο τόπος μόνιμης κατοικίας 
τους. 

3. Κατά την επιλογή των μελών του ΤΚΕΠ λαμβάνονται 
υπόψη τα τυπικά προσόντα, η προϋπηρεσία στον τομέα 
της ναυτιλίας, ναυπηγικής ή της ειδικότητάς τους, η ηλικία 
τους καθώς και η δυνατότητά τους να ανταποκριθούν στις 
υποχρεώσεις τους ως μέλη του ΤΚΕΠ. 

4. Στις έδρες των Λιμενικών Σταθμών μπορούν να συ¬ 
γκροτούνται ΤΚΕΠ ύστερα από έγκριση της ΔΕΕΠ, εφό¬ 
σον αυτό δικαιολογείται από τον αριθμό των πλοίων και 

Βοηθητικών ναυπηγημάτων που εδρεύουν ή κινούνται 
οτην περιοχή της αρμοδιότητάς τους καθώς και από την 
απόσταση από την έδρα της Προϊσταμένης τους Λιμενικής 

Αρχής , Α Ω , 

Αρθρο 4 

Σύνθεση ΤΚΕΠ 

1 Το ΤΚΕΠ απαρτίζεται από πρόσωπα που μπορούν να 
εξυπηρετήσουν άμεσα τις τακτικές και έκτακτες ανάγκες 

Τ °2. Κάθε ΤΚΕΠ, ανάλογα με τη σύνθεσή του, κατατάσ¬ 
σεται σε μιά από τις πιο κάτω κατηγορίες. 

(α) ΤΚΕΠ κατηγορίας Α', που αποτελεΐται από. 

(αα) το Λιμενάρχη ή Αξιωματικό της Λιμενικής Αρχής 
που ορίζεται σαν αντικαταστάτης του Λιμενάρχη για το 

(ββ) ένα διπλωματούχο Ναυπηγό Μηχανικό ή διπλωμα¬ 
τούχο Ναυπηγό - Μηχανολόγο - Μηχανικό 

Ιγν) έναν διπλωματούχο Μηχανολόγο - Ηλεκτρολόγο ή 
Μηχανολόγο ή Ηλεκτρολόγο Μηχανικό ή ένα Αξιωματικό 
(Μ) ΠΝ σ’ ενέργεια ή συνταξιούχο ή ένα Μηχανικό Α τ ξης 

Ε.Ν. Σ’ ενέργεια ή συνταξιούχο, 

(δδ) ένα από τους πλοηγούς του λιμένα εφόσον έχει δί¬ 
πλωμα Πλοιάρχου Α’ τάξης Ε.Ν. σ' ενέργεια ή συνταξιούχο 
ή ένα πλοίαρχο Α’ τάξης Ε.Ν. σ' ενέργεια ή συντα- 

ξΐ0 {εε) ένα Ραδιοτηλεγραφητή Αξιωματικό ΠΝ ή ΕΝ σ 
ενέργεια ή συνταξιούχο ή ένα Τεχνικό ειδικό στις ναυτικές 
επικοινωνίες και ναυτιλιακές συσκευές με καλή γνώση 
των σχετικών Κανονισμών, Διεθνών Συμβάσεων και προ¬ 
τύπων απόδοσης συσκευών. Ειδικότερα για πλοία με εξο¬ 
πλισμό ΟΜ055 ο Ραδιοτηλεγραφητής ή Τεχνικός αντικα¬ 
θίστανται από κάτοχο πτυχίου Ραδιοηλεκτρονικου Α ή Β 
τάξης Ε.Ν. ή από κάτοχο πτυχίου Γενικού Χειριστου 
6Μ035 (3.0) με αποδεδειγμένη τηλεπικοινωνιακή και τε¬ 
χνική εμπειρία (Ραδιοτηλεγραφητής Ε.Ν. ή Διπλωματού¬ 
χος Ηλεκτρονικός - Ηλεκτρολόγος Μηχανικός ή Τεχνικός 
ειδικός στις ναυτικές επικοινωνίες και ναυτιλιακές συ¬ 
σκευές). . . . 

(β) ΤΚΕΠ κατηγορίας Β , που αποτελειται απο. 

(αα) το Λιμενάρχη ή τον Αξιωματικό της Λιμενικής Αρχής 
που ορίζεται σαν αντικαταστάτης του Λιμενάρχη για το 

(ββ) ένα μέλος με τα προσόντα της υποπερίπτωσης (ββ) 
του προηγουμένου εδαφίου (α) ή εφόσον δεν προσφέρε- 
ται τέτοιο πρόσωπο ένα Τεχνολόγο Ναυπηγό Μηχανικά ή 
εφόσον δεν υπάρχει τέτοιο πρόσωπο, ένα μέλος με τα 
προσόντα της υποπερίπτωσης (ΥΥ) του παραπάνω εοα- 

^ ένα μέλος με τα προσόντα της υποπερίπτωσης (ΥΥ) 
του προηγούμενου εδαφίου (α) ή εφόσον δεν προσφέρε¬ 
ι® τέτοιο πρόσωπο, ένα Τεχνολόγο Μηχανολόγο Μηχα¬ 
νικό ή ένα Μηχανικό τουλάχιστο Γ τάξης ΕΝ σ' ενέργεια ή 

(δδ)\να μέλος με τα προσόντα της υποπερίπτωσης (δδ) 
του προηγουμένου εδαφίου (α) ή ένα πλοίαρχο τουλάχιστο 
Γ τάξης ΕΝ σ’ ενέργεια ή συνταξιούχο και 

(εε) ένα μέλος με τα προσόντα της υποπερίπτωσης (εε) 

του προηγουμένου εδαφίου (α). 

(ν) ΤΚΕΠ κατηγορίας Γ', που αποτελειται από: 

(αα) το Λιμενάρχη ή τον Αξιωματικό της Λιμενικής Αρχής 
που ορίζεται σαν αντικαταστάτης του Λιμενάρχη για το 
θέμα αυτό, 


(ββ) ένα μέλος με τα προσόντα της υποπερίπτωσης (ββ) 
των παραπάνω εδαφίων (α) ή (β) ή εφόσον δεν προσφέρε- 
ται τέτοιο πρόσωπο ένα Μηχανικό Γ' τάξης ΕΝ σ’ ενέργεια 
ή συνταξιούχο ή εφόσον δεν προσφέρεται και τέτοιο πρό¬ 
σωπο, ένα Μηχανοδηγό Α’ τάξης ΕΝ σ’ ενέργεια ή συντα¬ 
ξιούχο. 

(γγ) ένα μέλος με τα προσόντα της υποπερίπτωσης (γγ) 
του προηγούμενου εδαφίου (β) ή ένα Μηχανοδηγό Α τά¬ 
ξης ΕΝ σ’ ενέργεια ή συνταξιούχο, 

(δδ) ένα μέλος με τα προσόντα της υποπερίπτωσης (δδ) 
του προηγουμένου εδαφίου (β) ή ένα Κυβερνήτη Α’ τάξης 
ΕΝ σ’ ενέργεια ή συνταξιούχο και 
(εε) ένα μέλος με τα προσόντα της υποπερίπτωσης (εε) 
του εδαφίου (α). 

3. Εκτός από το Λιμενάρχη ή τον Αξιωματικό της λιμενι¬ 
κής Αρχής που αναφέρονται στα εδάφια (α) (αα), (β) (ΡΡ) 
και (ν) (αα) της προηγούμενης παραγράφου και άλλα στε¬ 
λέχη του ΛΣ μπορούν να είναι μέλη του ΤΚΕΠ, εφόσον 
διαθέτουν τα προσόντα των εδαφίων (α), (β) και (γ) της πα¬ 
ραγράφου 2 του άρθρου αυτού και ορίζονται με διαταγή 
του Λιμενάρχη κάθε φορά σύμφωνα με το άρθρο 3 του 
διατάγματος αυτού. 


4. Στο ΤΚΕΠ μπορούν να συμμετέχουν περισσότερα 
από ένα μέλη της αυτής ειδικότητος. Στην περίπτωση 
αυτή τα μέλη του ΤΚΕΠ μπορούν να χρησιμοποιούνται 
κατά την κρίση του προϊσταμένου της Λιμενικής Αρχής, εκ 
περιτροπής ή ανάλοα με τις ανάγκες των συγκεκριμένων 
επιθεωρήσεων ή τις γενικότερες ανάγκες που αντιμετω¬ 
πίζει το ΤΚΕΠ. Σε ειδικές περιπτώσεις (σκάφη μικρής χω- 
ρητικότητος, διαπίστωση αποκατάστασης συγκεκριμένων 
ελλείψεων, κλπ) μπορεί, ανεξάρτητα από το είδος της 
επιθεώρησης, (αρχική, τακτική - περιοδική, έκτακτη), να 
χρησιμοποιείται στην κρίση του προϊσταμένου της Λιμενι¬ 
κής Αρχής, ένας επιθεωρητής για περισσότερους από ένα 
τομείς εφόσον υπάρχουν τ’ απαραίτητα προσόντα γι 
αυτό. 

5. Η κατηγορία του ΤΚΕΠ καθορίζεται με βάση το μέλος 
με το χαμηλότερο επίπεδο προσόντων. Σε περίπτωση 
ύπαρξης περισσοτέρων μελών της αυτής ειδικότητος 
αλλά διαφορετικού επιπέδου προσόντων, τα μέλη με τα 
χαμηλοτέρου επιπέδου προσόντα περιορίζονται στη διε¬ 
νέργεια εκείνων μόνο των επιθεωρήσεων που προσδιορί¬ 
ζονται από την κατηγορία του ΤΚΕΠ, που αντιστοιχεί στα 

προσόντα τους. 

6. Μέλος ΤΚΕΠ που κωλύεται στην εκπλήρωση των κα¬ 
θηκόντων του μπορεί έκτακτα ν' αντικατασταθεί από μέ- 
λος αναλόγων προσόντων ΤΚΕΠ όμορης Λιμενικής Αρχής. 
Στην περίπτωση αυτή το μετακινούμενο μέλος ΤΚΕΠ δι- 
καιούται αποζημίωση και οδοιπορικά έξοδα. 

7. Τα ΤΚΕΠ με μειωμένη σύνθεση μπορούν να ενεργούν 
επιθεωρήσεις στους τομείς εκείνους για τους οποίους 
διαθέτουν μέλη της ανάλογης ειδικότητος και των αντί¬ 
στοιχων προσόντων. Σε περίπτωση που ένα ΤΚΕΠ οεν 
διαθέτει μέλος της κατάλληλης ειδικότητος ή αναλόγων 
προσόντων για τη διενέργεια συγκεκριμένης επιθεώρη¬ 
σης , μπορεί να χρησιμοποιεί για το σκοπό αυτό μέλος όμο¬ 
ρης Λιμενικής Αρχής κατάλληλης ειδικότητος και ανάλο¬ 
γων προσόντων, το οποίο δικαιούται αποζημίωση και οδοι¬ 
πορικό έξοδα για την εκτός έδρας μετακίνησή του. 

Αρθρο 5 

Αρμοδιότητες ΤΚΕΠ 

1. (α) Το ΤΚΕΠ κατηγορίας Α' ενεργεί επιθεωρήσεις 
όπως πιο κάτω: 

(αα) Αρχική επιθεώρηση, ύστερα από έγκριση της 
ΔΕΕΠ, επιβατηγών πλοίων ολικού μήκους μέχρι 15 μέ¬ 
τρων και φορτηγών πλοίων και βοηθητικών ναυπηγημάτων 
ολικού μήκους μέχρι 25 μέτρων. 

(ββ) Τακτική - περιοδική και έκτακτη επιθεώρηση: 

(1) επιβατηγών πλοίων ολικής χωρητικότητας μέχρι 100 
κόρων που έχουν δυνατότητα μεταφοράς μέχρι 100 επι¬ 
βάτες και εκτελούν πλόες περιορισμένης έκτασης ή και 
κάτω αυτής, 

(2) τουριστικών πλοίων ολικής χωρητικότητας μέχρι 100 
κόρων που έχουν δυνατότητα μεταφοράς μέχρι 25 επιβά¬ 
τες και 

(3) φορτηγών πλοίων και βοηθητικών ναυπηγημάτων 
ολικής χωρητικότητος μέχρι 500 κόρων. 

Εξαιρούνται οι επιθεωρήσεις, των επαγγελματικών του¬ 
ριστικών πλοίων της παραπάνω κατηγορίας που εκτελούν 
διεθνείς πλόες και έχουν δυνατότητα να μεταφέρουν 
πάνω από 12 επιβάτες, οι οποίες ενεργούνται κάθε φορά 
ύστερα από έγκριση της ΔΕΕΠ. 

(β) Το ΤΚΕΠ κατηγορίας Β' ενεργεί επιθεωρήσεις όπως 
πιο κάτω: 

(αα) Αρχική επιθεώρηση ύστερα από έγκριση της ΔΕΕΠ: 

(1) τουριστικών πλοίων (Π.Δ. 917/79) ολικού μήκους 
μέχρι 15 μέτρων που έχουν δυνατότητα να μεταφέρουν 
μέχρι 12 επιβάτες. 

(2) μικρών επαγγελματικών σκαφών (λαντζών) (Π,Δ. 
270/88) ολικού μήκους μέχρι 15 μέτρων, που έχουν δυνα¬ 
τότητα να μεταφέρουν μέχρι δώδεκα (12) επιβάτες και 

(3) φορτηγών πλοίων και βοηθητικών ναυπηγημάτων 
ολικού μήκους μέχρι 25 μέτρων. 

(ββ) Τακτική - περιοδική και έκτακτη επιθεώρηση: 

(1) Επιβατηγών πλοίων ολικού μήκους μέχρι 15 μέτρων, 
που έχουν δυνατότητα μεταφοράς μέχρι 100 επιβάτες και 
εκτελούν πλόες περιωρισμένης έκτασης ή και κάτω αυ¬ 
τής, 

(2) Τουριστικών πλοίων ολικού μήκους μέχρι 15 μέτρων 
που έχουν δυνατότητα μεταφοράς μέχρι 25 επιβάτες και 

(3) Φορτηγών πλοίων και βοηθητικών ναυπηγημάτων 
ολικού μήκους μέχρι 25 μέτρων ή ολικής χωρητικότητος 
μέχρι 100 κόρων όποιο από τα παραπάνω είναι μεγαλύ¬ 
τερο. Εξαιρούνται οι επιθεωρήσεις, των επαγγελματικών 
τουριστικών πλοίων της πιο πάνω κατηγορίας που εκτε¬ 
λούν διεθνείς πλόες και έχουν δυνατότητα να μεταφέρουν 
πάνω από 12 επιβάτες, οι οποίες ενεργούνται κάθε φορά 
ύστερα από έγκριση της ΔΕΕΠ. 

(γ) Το ΤΚΕΠ κατηγορίας Γ' ενεργεί τακτική - περιοδική 
και έκτακτη επιθεώρηση: 

(1) Επιβατηγών πλοίων ολικού μήκους μέχρι 15 μέτρων, 
που έχουν δυνατότητα μεταφοράς μέχρι 25 επιβάτες και 
εκτελούν πλόες περιωρισμένης έκτασης ή και κάτω αυ¬ 
τής, 

(2) Τουριστικών πλοίων ολικού μήκους μέχρι 15 μέτρων 
που έχουν δυνατότητα μεταφοράς μέχρι 12 επιβάτες και 
εκτελούν πλόες μικρής ακτοπλοΐας ή και κάτω αυτής, 

(3) Φορτηγών πλοίων και βοηθητικών ναυπηγημάτων 
ολικού μήκους μέχρι 25 μέτρων. 

2. Τα ΚΤΕΠ ανάλογα με την κατηγορία τους, μπορούν 
να διενεργούν, ύστερα από έγκριση της ΔΕΕΠ, σε πλοία 
και βοηθητικά ναυπηγήματα, που ανήκουν στις κατηγο¬ 


ρίες της προηγούμενης παραγράφου, τις προβλεπόμενες 
από τις κείμενες διατάξεις αρχικές ή περιοδικές τακτικές - 
ετήσιες επιθεωρήσεις ή έκτακτες επιθεωρήσεις για χορή¬ 
γηση παράτασης στους τομείς γραμμής φόρτωσης, πρό¬ 
ληψης θαλάσσιας ρύπανσης και ανυψωτικών μέσων και π 
οικεία Λιμενική Αρχή μπορεί να προβαίνει ύστερα από 
έγκριση της ΔΕΕΠ στη θεώρηση ή παράταση των αντίστοι¬ 
χων πιστοποιητικών που έχουν εκδοθεί από τη ΔΕΕΠ. 
Αντίγραφα των εκθέσεων επιθεώρησης και των θεωρημέ¬ 
νων πιστοποιητικών υποβάλλονται στη ΔΕΕΠ για έλεγχο 
από τα αρμόδια τμήματα και για ενημέρωση των φακέλλων 
των πλοίων και πλωτών ναυπηγημάτων. 

Στις πιο πάνω περιπτώσεις και εφόσον υπάρχουν περισ¬ 
σότεροι του ενός επιθεωρητές ίδιου τομέα απαγορεύο¬ 
νται οι επιθεωρήσεις για έκδοση ΠΓΕ, θεώρηση Πιστοποι¬ 
ητικού Γραμμής Φόρτωσης και Πιστοποιητικού Ανυψωτι¬ 
κών Μέσων να γίνονται από τα ίδιο πρόσωπο. 

3. Τα ΤΚΕΠ μπορούν ύστερα από έγκριση και σύμφωνα 
με τις οδηγίες της ΔΕΕΠ, να διενεργούν οποιαδήποτε επι¬ 
θεώρηση ή επιτόπιο έλεγχο σχεδίων και μελετών ή οποια¬ 
δήποτε άλλη συναφή εργασία σε πλοία και βοηθητικά ναυ¬ 
πηγήματα ανεξάρτητα από το μήκος τους και τη χωρητικό- 
τητά τους ακόμα και σε περιοχή δικαιοδοσίας άλλης Λιμε¬ 
νικής Αρχής. 

Αρθρο 6 

Λειτουργία ΤΚΕΠ και έκδοση ΠΓΕ 

1. Τα μέλη των ΤΚΕΠ ενεργούν επιθεώρησεις κατ’ 
εντολή και για λογαριασμό της Λιμενικής Αρχής στην 
οποία και λογοδοτούν. Το κάθε μέλος εκτελεί το έργο του 
αυτοτελώς και εισηγείται αποκλειστικά για τον τομέα ευ¬ 
θύνης του. 

2. Ο συντονισμός της λειτουργίας και η μέριμνα για την 
ορθή εκτέλεση και την ταχεία διεκπεραίωση του έργου 
του ΤΚΕΠ, αποτελούν ευθύνη του Λιμενάρχη ή του Αξιω¬ 
ματικού της Λιμενικής Αρχής που προϊσταται του Γρα¬ 
φείου Επιθεώρησης Πλοίων ή του αντικαταστάτη του Λι¬ 
μενάρχη. 

3. Μετά από κάθε αρχική και τακτική - περιοδική επιθε¬ 
ώρηση τα μέλη του ΤΚΕΠ συντάσσουν κάθε ένα για τον 
τομέα του, εκθέσεις επιθεώρησης στις οποίες φαίνεται 
λεπτομερώς η κατάσταση του σκάφους, των μηχανών και 
του εξοπλισμού του επιθεωρηθέντος πλοίου ή βοηθητι¬ 
κού ναυπηγήματος και στις οποίες υποχρεωτικά αναγρά¬ 
φονται: 

(α) Ότι το πλοίο ή βοηθητικό ναυπήγημα συμμορφώνε¬ 
ται προς τις απαιτήσεις των ειδικών Κανονισμών και της 
νομοθεσίας γενικά που ισχύουν για την κατηγορία του, και 

(β) Εισήγηση για την έκδοση ή ανανέωση του ΠΓΕ με τυ¬ 
χόν παρατηρήσεις με τις οποίες τίθενται προθεσμίες προς 
αποκατάσταση ελλείψεων ή αντικανονικοτήτων. 

4. (α) Οι παραπάνω εκθέσεις υποβάλλονται στη Λιμε¬ 
νική Αρχή, η οποία σύμφωνα με τις εισηγήσεις των μελών 
του ΤΚΕΠ εκδίδει ΠΓΕ για τις κατηγορίες των πλοίων και 
βοηθητικών ναυπηγημάτων που αναλυτικά αναφέρονται 
στην πιο κάτω παράγραφο 5. 

(β) Οι Λιμενικοί Σταθμοί που έχουν ΤΚΕΠ δεν εκδίδουν 
ΠΓΕ αλλά υποβάλλουν τα σχετικά δικαιολογητικά επιθεώ¬ 
ρησης πλοίων και βοηθητικών ναυπηγημάτων στις προϊ- 
στάμενές τους Λιμενικές Αρχές οι οποίες προβαίνουν 
στην έκδοση των ΠΓΕ. 

5. (α) Οι Λιμενικές Αρχές που έχουν ΤΚΕΠ κατηγορίας 
Α’ εκδίδουν ΠΓΕ: 



(αα) Μετά απο αρχική επιθεώρηση: 

Φορτηγών πλοίων και βοηθητικών ναυπηγημάτων ολι¬ 
κού μήκους μέχρι 13 μέτρων. 

<ΒΒ) Μετά από τακτική - περιοδική επιθεώρηση. 

(ι) Φορτηγών πλοίων και βοηθητικών ναυπηγημάτων 
ολικής χωρητικάτητος μέχρι 500 κάρων, 

(ιι) Τουριστικών πλοίων που έχουν τη δυνατότητα να με¬ 
ταφέρουν μέχρι 25 επιβάτες (Π.Δ. 917/79) και είναι ολι¬ 
κής χωρητικότητας μέχρι 100 κόρων. Εξαιρούνται τα 
επαγγελματικά τουριστικά πλοία τα οποία εφοδιάζονται 
με πιστοποιητικά 301Α3, (και έχουν δυνατότητα να μετα¬ 
φέρουν πάνω από δώδεκα (12) επιβάτες και εκτελουν διε¬ 
θνείς πλόες), για τα οποία το πιστοποιητικό ασφαλείας 
επιβατηγού πλοίου εκδίδεται από τη ΔΕΕΠ, 

(ιιι) Επιβατηγών πλοίων που εκτελούν πλόες περιορι¬ 
σμένης έκτασης ή και κάτω αυτής είναι ολικής χωρητικό¬ 
τητας μέχρι 100 κόρων και έχουν τη δυνατότητα να μετα¬ 
φέρουν μέχρι 100 επιβάτες. 

(β) Οι Λιμενικές Αρχές που έχουν ΤΚΕΠ κατηγορίας Β 

εκδίδουν ΠΓΕ: 

(αα) Μετά από αρχική επιθεώρηση: 

Φορτηγών πλοίων και βοηθητικών ναυπηγημάτων ολι¬ 
κού μήκους μέχρι 13 μέτρων, 

(ββ) Μετά από τακτική - περιοδική επιθεώρηση. 

(ι) Τουριστικών πλοίων που έχουν τη δυνατότητα να με¬ 
ταφέρουν μέχρι 25 επιβάτες (Π.Δ. 917/79) και είναι ολι¬ 
κού μήκους μέχρι 15 μέτρων. Εξαιρούνται τα επαγγελμα¬ 
τικά τουριστικά πλοία που εφοδιάζονται με πιστοποιητικά 
301Α5, (και έχουν δυνατότητα να μεταφέρουν πάνω από 
δώδεκα (12) επιβάτες και εκτελούν διεθνείς πλόες), για 
τα οποία το πιστοποιητικό ασφαλείας επιβατηγού πλοίοι 
εκδίδεται από τη ΔΕΕΠ, 

(ιι) Επιβατηγών πλοίων που εκτελουν πλόες περιωρι- 
σμένης έκτασης ή και κάτω αυτής είναι ολικού μήκους μέ¬ 
χρι 15 μέτρων και έχουν τη δυνατότητα να μεταφέρουν 

μέχρι 100 επιβάτες. . „„ 

(ιιι) Φορτηγών πλοίων και βοηθητικών ναυπηγημάτων 

ολικού μήκους μέχρι 25 μέτρων ή ολικής χωρητικότητας 
μέχρι 100 κόρων (όποιο από τα παραπάνω είναι μεγαλύ- 
τεοο) 

(γ) Οι Λιμενικές Αρχές που έχουν ΤΚΕΠ κατηγορίας Γ 
εκδίδουν ΠΓΕ μετά από τακτική - περιοδική επιθεω- 

^ (αα) Φορτηγών πλοίων και βοηθητικών ναυπηγημάτων 

ολικού μήκους μέχρι 25 μέτρων, 

(ββ) Τουριστικών πλοίων που έχουν τη δυνατότητα να 
μεταφέρουν μέχρι 12 επιβάτες (Π.Δ. 917/79) και είναι 
ολικού μήκους μέχρι 15 μέτρων και εκτελούν πλόες μι¬ 
κρής ακτοπλοΐας ή και κάτω αυτής, 

(γγ) Επιβατηγών πλοίων που εκτελούν πλόες περιωρι- 
σμένης έκτασης ή και κάτω αυτής είναι ολικού μήκους μέ¬ 
χρι 15 μέτρων και έχουν τη δυνατότητα να μεταφέρουν 

μέχρι 25 επιβάτες. . 

6. Σε περιπτώσεις τακτικών επιθεωρήσεων όπου ζητεί¬ 
ται η αλλαγή κατηγορίας πλόων από αυτούς που αναγρά¬ 
φονται στο παλαιό ΠΓΕ ή διαπιστώνεται ουσιώδης μετα¬ 
βολή στα κύρια χαρακτηριστικά των πλοίων, στον εξοπλι¬ 
σμό τους ή στην εσωτερική τους διάταξη καθώς και όταν 
ζητείται αύξηση αριθμού επιβατών, τότε πριν από την έκ¬ 
δοση ΠΓΕ από τη Λιμενική Αρχή, πρέπει οπωσδήποτε να 
ζητείται η έγριση της ΔΕΕΠ στην οποία θα πρέπει προη¬ 
γουμένως να έχουν τεθεί υπόψη τα σχετικά απαιτούμενα 

7. *Μετά την έκδοση του ΠΓΕ υποβάλλονται στη ΔΕΕΠ, 


αντίγραφα του πιστοποιητικού αυτού, των εκθέσεων επι¬ 
θεώρησης και των λοιπών στοιχείων (μελετών, σχεδίων 
κ.λ.π.) για να τεθούν στο φάκελλο του πλοίου ή βοηθητι¬ 
κού ναυπηγήματος. „ . 

8. (α) Για τις κατηγορίες των πλοίων και βοηθητικών 
ναυπηγημάτων που επιθεωρούνται από τα ΤΚΕΠ και για τα 
οποία οι Λιμενικές Αρχές δεν εκδίδουν ΠΓΕ, τα δικαιολο- 
γητικά επιθεώρησης αφού ελεχθούν και θεωρηθούν από 
τον Λιμενάρχη ή τον Αξιωματικό της Λιμενικής Αρχής που 
προΤαταται του Γραφείου Επιθεώρησης Πλοίων, υποβάλ¬ 
λονται το αργότερο την επόμενη εργάσιμη ημέρα στη 
ΔΕΕΠ, η οποία μετά από τον σχετικό έλεγχο εκδίδει τα 

(β) Μέχρι να εκδοθούν τα ΠΓΕ από τη ΔΕΕΠ και για να 
διευκολύνεται η κίνηση των πλοίων και βοηθητικών ναυ¬ 
πηγημάτων που επιθεωρήθηκαν από τα ΤΚΕΠ, εξουσιο¬ 
δοτούνται οι Προϊστάμενοι των Λιμενικών Αρχών, των αντι¬ 
στοίχων ΤΚΕΠ, να χορηγούν στα επιθεωρηθέντα πλοία ή 
πλωτά ναυπηγήματα ελευθεροπλοία, μέχρι δύο (2) μηνών 
με καταχώρηση σχετικής εγγραφής στα παλαιό ΠΓΕ των 
σκαφών αυτών, εφόσον τ’ αποτελέσματα της επιθεώρη¬ 
σης κρίθηκαν ικανοποιητικά και δεν εκκρεμούν ελλείψεις 
ή αντικανονικότητες προς αποκατάσταση πριν τον από¬ 
πλου. Στις περιπτώσεις αυτές πρέπει να γίνεται σχετική 
μνεία για την χορήγηση της ελευθεροπολοίας στο έγ¬ 
γραφο της Λιμενικής Αρχής προς τη ΔΕΕΠ, με το οποίο 
διαβιβάζονται οι εκθέσεις επιθεώρησης του πλοίου. 

(γ) Δεν θα χορηγείται από τους Προϊσταμένους των Λι¬ 
μενικών Αρχών ελευθεροπλοία, στα πλοία και βοηθητικά 
ναυπηγήματα, που εφοδιάζονται για πρώτη φορά με ΠΓΕ, 
καθώς και σ' εκείνα που πρόκειται να εκτελέσουν πλόες 
διαφορετικούς από αυτούς που αναγράφονται στο πιο 
πρόσφατης έκδοσης (τελευταίο) ΠΓΕ ή στα επιβατηγό 
πλοία που ζητούν αύξηση του αριθμού επιβατών. 

Άρθρο 7 

Ναυπηγήσεις - Μετασκευές πλοίων 

1. Οι Λιμενικές Αρχές με τα ΤΚΕΠ που έχουν συγκροτή¬ 
σει παρακολουθούν τις εκτελούμενες στα ναυπηγεία της 
περιοχής δικαιοδοσίας τους ναυπηγήσεις ή μετασκευές 
επιβατηγών πλοίων ολικόύ μήκους από 6 μέχρι 15 μέτρα 
τα οποία πρόκειται να μεταφέρουν μέχρι 49 επιβάτες κα¬ 
θώς και φορτηγών πλοίων και βοηθητικών ναυπηγημάτων 
ολικού μήκους από 10 μέχρι 25 μέτρα εφόσον αυτά βρί¬ 
σκονται μέσα στα όρια των αρμοδιοτήτων που έχουν εκχω¬ 
ρηθεί ατο ΤΚΕΠ για διενέργεια αρχικών επιθεωρήσεων 
σύμφωνα με το άρθρο 5 του διατάγματος αυτού. 

2 (α) Για την έναρξη εργασιών ναυπήγησης ή μετα- 
σκευής πλοίων εφαρμόζονται οι διατάξεις του κανονισμού 
«παρακολούθησης ναυπηγήσεων, μετασκευών και επι¬ 
σκευών πλοίων» όπως ισχύει κάθε φορά. 

(β) Για διευκόλυνση των ενδιαφερομένων η Λιμενική 
Αρχή μπορεί να εκδίδει, μετά από την υποβολή των δικαιο- 
λογητικών που προβλέπονται από τον κανονισμό του 
προηγούμενου εδαφίου, προσωρινή άδεια ναυπήγησης ή 
μετασκευής ισχύος 45 ημερών για πλοία των κατηγοριών 
της παραγράφου 1 αυτού του άρθρου μέχρι να εκδοθεί η 

οριστική άδεια από τη ΔΕΕΠ. 

Τα πιο πάνω δικαιολογητικά μαζί με την αίτηση και αντί¬ 
γραφο της προσωρινής άδειας διαβιβάζονται από τη Λιμε¬ 
νική Αρχή στη ΔΕΕΠ. Η ΔΕΕΠ εντός του προαναφερθέ- 
ντος χρονικού ορίου και μετά από έλεγχο των δικαιολογη- 
τικών εκδίδει, εφόσον τηρούνται οι προβλεπόμενες από 

την κείμενη νομοθεσία προϋποθέσεις, την οριστική άδεια 
την οποίο στέλνει μαζί με τα θεωρημένα σχέδια στη Λι¬ 
μενική Αρχή. 

<γ) Κατά τη διάρκεια της ναυπήγησης ή μετασκευής, οι 
,εκτελοΰμενες εργασίες παρακολουθοϋνται από τα αρμό¬ 
δια όργανα του ΤΚΕΠ και μετά τον έλεγχο θεωρείται η 
σχετική άδεια. Μετά την ολοκλήρωση των εργασιών ναυ¬ 
πήγησης ή μετασκευής εκτελείται επιθεώρηση από επι¬ 
θεωρητές της ΔΕΕΠ προκειμένου να γίνει η διαπίστωση 
της καλής εκτέλεσης των εργασιών σύμφωνα με την ισχύ- 
ουσα νομοθεσία, η διαπίστωση εφαρμογής των τελικών 
σχεδίων, η εκτέλεση πειράματος ευστάθειας και ο δοκι¬ 
μαστικός πλους. 

3. Το Κεντρικό Λιμεναρχείο Πειραιά στο οποίο δεν προ- 
βλέπεται η συγκρότηση ΤΚΕΠ σε περιπτώσεις ναυπήγη¬ 
σης ή μετασκευής πλοίων στην περιοχή της αρμοδιότητάς 
του ελέγχει την ύπαρξη των σχετικών αδειών και θεωρεί 
αυτές για την έναρξη των εργασιών. 

Αρθρο 8 

"Ελεγχος συνεργείων επιθεώρησης πνευστών σωσιβίων 
σχεδίων και εργοστασίων παραγωγής σωστικών μέσων και 
εξοπλισμού των. 

1. Οι προβλεπόμενοι από τον κανονισμό επιθεώρησης 
πνευστών σωσιβίων σχεδίων και τον κανονισμό σωστικών 
μέσων των πλοίων, έλεγχοι των συνεργείων επιθεώρησης 
πνευστών σωσιβίων σχεδίων και εργοστασίων παραγωγής 
σωστικών μέσων και εξοπλισμού αυτών αντίστοιχα, πρέπει 
να εκτελούνται με τη συμμετοχή δύο μελών του ΤΚΕΠ της 
Λιμενικής Αρχής στην περιοχή της οποίας βρίσκεται το συ¬ 
νεργείο ή το εργοστάσιο. 

2. Στις περιπτώσεις που διαπιστώνονται αποκλίσεις από 
τις προδιαγραφές σωστικών μέσων και εξοπλισμού των, 
που καθορίζονται από τους ισχύοντες κάθε φορά κανονι¬ 
σμούς σωστικών μέσων των πλοίων, πρέπει να λαμβάνο- 
νται δείγματα εξοπλισμού αυτών με σύνταξη σχετικού 
πρακτικού. 

Τα πιο πάνω δείγματα αν χρειαστεί αποστέλλονται στη 
συνέχεια στα υπάρχοντα στην περιοχή της Λιμενικής Αρ¬ 
χής παραρτήματα του Γενικού Χημείου του Κράτους ή στο 
Γενικό Χημείο του Κράτους στην Αθήνα για παραπέρα ερ¬ 
γαστηριακές δοκιμές. 

Η ίδια διαδικασία ακολουθείται και στις περιπτώσεις 
που κατά τις ετήσιες τακτικές ή έκτακτες επιθεωρήσεις 
των πλοίων διαπιστώνονται αποκλίσεις από τις προδιαγρα¬ 
φές και τα εγκεκριμένα πρότυπα των σωστικών μέσων ή 
του εξοπλισμού των. 

Αρθρο 9 

Αρμοδιότητες ΔΕΕΠ 

1. Η ΔΕΕΠ διατηρεί σε-δεύτερο βαθμό το δικαίωμα 
ελέγχου και παρακολούθησης ναυπηγήσεων και μετα- 
σκευών και διενέργειας κάθε είδους επιθεωρήσεων σε 
οποιαδήποτε κατηγορία και χωρητικότητα πλοίων και βοη¬ 
θητικών ναυπηγημάτων. 

2. Το έργο της πιο πάνω παραγράφου μπορεί να αναλη- 
φθεί απευθείας από τη ΔΕΕΠ ύστερα από αίτηση των εν¬ 
διαφερομένων ή εφόσον ζητηθεί από την αρμόδια Λιμε¬ 
νική Αρχή ή εφόσον αυτό κριθεί απαραίτητο από τη ΔΕΕΠ 
λόγω του είδους του πλοίου. 

3. Σε ορισμένες περιπτώσεις και προκειμένου να διευ¬ 


κολύνεται η μετακίνηση πλοίων για διενέργεια ετήσιας 
επιθεώρησης ή εκτέλεσης μετασκευής ή επισκευής ή δε- 
ξαμενισμού σε περιοχές που υπάρχουν κατάλληλες τεχνι¬ 
κές δυνατότητες για την εκτέλεση των εργασιών αυτών, η 
ΔΕΕΠ μπορεί να εγκρίνει την εκτέλεση, με ορισμένες 
προϋποθέσεις, μεμονομένου πλού από πλοίο με ΠΓΕ που 
ισχύει, ή έληξε η ισχύς του, έστω και αν οι πιο πάνω περιο¬ 
χές ευκολιών βρίσκονται πέρα της κατηγορίας πλού που 
καθορίζεται στο ΠΓΕ. Η πιο πάνω διαδικασία μπορεί επί¬ 
σης να ακολουθείται και σε περιπτώσεις αλλαγής του τό¬ 
που απασχόλησης του πλοίου. 

"Αρθρο 10 
Ευθύνες - Κυρώσεις 

1. Οι ιδιώτες που εξουσιοδοτούνται με τις διατάξεις του 
παρόντος διατάγματος να διενεργούν επιθεωρήσεις σαν 
μέλη του ΤΚΕΠ είναι υπεύθυνοι για την ορθότητα και πλη¬ 
ρότητα των επιθεωρήσεων σύμφωνα με τις κείμενες δια¬ 
τάξεις. 

2. Σε περίπτωση που διαπιστωθεί ότι εξουσιοδοτημένος 
ιδιώτης μέλος του ΤΚΕΠ δεν ανταποκρίνεται μ’επάρκεια 
και ικανοποιητικά στις υποχρεώσεις του, ανεξάρτητα αν 
συντρέχουν ποινικές ή πειθαρχικές ευθύνες από άλλες 
διατάξεις, μπορεί μετά από σχετική ενημέρωση της ΔΕΕΠ 
να επιβληθεί, με αιτιολογημένη απόφαση τού οικείου Λι¬ 
μενάρχη, και ανάλογα με τη βαρύτητα της περίπτωσης, 
αναστολή της συμμετοχής του συγκεκριμένου προσώ¬ 
που: 

α. Προσωρινής διάρκειας από δύο (2) μέχρι δώδεκα (12) 
μηνών. 

β. Οριστική, 

Οριστική άρση της σχετικής εξουσιοδότησης επιβάλλε¬ 
ται εκτός των άλλων περιπτώσεων και εάν ο ιδιώτης επιθε- 
ωτητής που έχει τιμωρηθεί δύο φορές με προσωρινή 
άρση, υποπέσει για τρίτη φορά σε παράπτωμα για το οποίο 
θα μπορούσε να του επιβληθεί η προσωρινή άρση. 

3. Κατά της απόφασης με την οποία επιβάλλεται άρση 
της εξουσιοδότησης επιτρέπεται προσφυγή μέσα σ’ ένα 
μήνα από την κοινοποίησή της, ενώπιον του Υπουργού 
Εμπορικής Ναυτιλίας. 

"Αρθρο 11 

Καταργούμενες διατάξεις 

Από την έναρξη ισχύος του παρόντος διατάγματος κα- 
ταργούνται οι διατάξεις του Π.Δ. 546/1984 (Α 202). 

"Αρθρο 12 
Ισχύς 

Η ισχύς του διατάγματος αυτού αρχίζει δύο (2) μήνες 
από τη δημοσίευσή του στην Εφημερίδα της Κυβερνή- 
σεως. 

Στον Υπουργό Εμπορικής Ναυτιλίας αναθέτουμε την 
δημοσίευση και εκτέλεση του διατάγματος αυτού. 

Αθήνα, 9 Ιανουάριου 1996 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ρ^μικο ΤΥΠΟΓΡΑ ΦΕΙΟ 

ΕΦΗΜ ΕΡΙΔΑ ΤΗΣ ΚΥΒΕΡΝΗΣΕΩΣ _ 

ΚΑΠΟΔΙΣΤΡΙΟν 34 · ΑΘΗΝΑ 104 32 · Τ61ΕΧ 223211 ΥΡΕΤ ΟΒ · ΡΑΧ 52 34 312 

πλμρΟΦΟΡΙΕ Σ ΕΞΥΠΗΡΕΤΗΣΗΣ ΠΟΛΙΤΩΝ - 

_ I ■ ι ■ ■ ■ ιγ ι ΓΒΑΑϋΙΑ 


ΚΕΝΤΡΙΚΗ ΥΠΗΡΕΣΙΑ 

Σολ ωμού 51 _ 

Πληροφορίες δημοσιευμάτων Α.Ε.Έ.Π.Ε. 
Πληροφορίες δημοσιευμάτων λοιπών ΦΕΚ 
Πώληση Φ.Ε.Κ. 

Φωτοαντίγραφο παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε.-Ε.Π.Ε. 
Εγγραφή Συνδρομητών Φ.Ε.Κ. και 
απ οστολή Φ.Ε.Κ. με πληρωμή μέσω Δ.Ο.Υ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


--|-~ΖΓ7Τ^7υ (031) 423955 

5225761 ΘΕΣΣΑΛΟΝΙΚΗ ^ 423956 

5230841 25ης Μαρτίου 21 Τ.Κ. 541 00 4136402 

5225713 ΠΕΙΡΑΙΑΣ 4171307 

5249547 Νικήτα 6-8 Τ.Κ. 185 31 

5239762 ΠΑΤΡΑ * 24581 

5248141 ΚορΙνθου 327 Τ.Κ. 262 

5248188 ΙΩΑΝΝΙΝΑ ίπβΜΐ 21001 

5248786 κ«β” τ <<»*> 5» 

5248320 Δημοκρατίας 1 Τ.Κ. 691 00 - 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Α' (Νάμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 
Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Λ.Δ. (Διορισμοί κτλ. προσωπικού ΝΠΔΔ) 
Παράρτημα (Πίνακες επιτυχάντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε,Δ ) 
Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. _ 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. δ Ε Π.Ε._ 


Κ.Α.Ε. Προϋπολογισμού 
_2531_ 

30.000 5ρχ. 
50.000 » 

10.000 * 

50.000 » 

25.000 · 

10.000 » 

5.000 » 

10.000 * 

3.000 * 
150.000 » 

. 10.000 » 

120.000 » 


Κ.Α.Ε. εσόδου υπέρ 
ΤΑΠΕΤ 3512 

1.500 δρχ. 

2.500 » 

500 » 

2.500 » 

1.250 » 

500 » 

250 » 

500 » 

150 » 

7.500 * 

500 » 

6.000 » 


I ια υηΜ —-- -- 

φονται συνδρομητές για μικρότερο χρονικό διάστημα. 

• Η εϊ ΥΡα<ΡΛ ή ανα.ε»οη της "«ίρομής πρμ,μα,οηο,εΐτα, το αργίτΜ» μι* τον Μί,,,κ. κΜε ε,ο»,. 

• Αντίγραφο βπΙκτΟπ»·». «μβρομικες εοιτογες κοι χρημοτ ε-ίτ νρομμϋτ» νΙνοντε» ^ ■ 




«__νμ·αη·ιρηινά από 08.00 έως 13.00 










